નવી દિલ્હી તા.૧૧ : પ્રાઇવેટ હોસ્પિટલમાં સારવાર કરાવવાનું સતત મોંઘુ થઇ રહ્યુ છે. ઇલાજના નામ પર હોસ્પિટલો દ્વારા થઇ રહેલા ગોરખધંધાનો પણ રોજેરોજ પર્દાફાશ થઇ રહ્યો છે. આ દરમિયાન એક ચોંકાવનારો રિપોર્ટ સામે આવ્યો છે કે કોઇ હોસ્પિટલમાં ઇલાજ કરાવવા માટે લોકોને અનેક વખત પોતાની પ્રોપર્ટી વેચવાની ફરજ પડી છે અથવા તો અનેક વખત તેઓએ ઉધાર પૈસા લેવા પડયા છે. આ વાત સેન્ટ્રલ બ્યુરો ઓફ હેલ્થ ઇન્ટેલીજન્સ દ્વારા જારી કરવામાં આવેલા નેશનલ હેલ્થ પ્રોફાઇલ ર૦૧૭માં સામે આવી છે.